**ՀՀ Արագածոտնի մարզպետ Սարգիս Սահակյանի շնորհավորական ուղերձը**

**Ուսուցչի օրվա առթիվ**

Սիրելի ուսուցիչնե՛ր, շնորհավորում եմ ձեզ՝ մասնագիտական տոնի կապակցությամբ: Վաղուց արդեն Ուսուցչի օրը հաստատուն տեղ ունի մեր երկրի տոնացույցի մեջ: Մենք այն նշում ենք մեծագույն սիրով, երախտագիտությամբ, գալիքի հանդեպ լավատեսությամբ:

 Սիրելի մանկավարժնե՛ր, դուք այն մասնագիտությունն ունեք, ովքեր իրենց վրա են կրում երկրի քաղաքացիների կրթությունն ու դաստիարակությունը, ինտելեկտուալ բարձր գիտակցականությամբ սերունդ ունենալու պատասխանատվությունը:

 Այդ պատվավոր գործին դուք մոտենում եք մեծ պատվախնդրությամբ, նվիրվածությամբ եւ սիրով: Դրանով է պայմանավորված կրթության ոլորտում մեր ունեցած ձեռքբերումներն ու առաջընթացը: Ակմնահյտ է, որ մենք այսօր ունենք համարձակ եւ անաչառ մտածողությամբ, բանիմաց ու խելացի պատանեկություն եւ երիտասարտություն:

Սիրելի մանկավարժնե՛ր, ձեր պատասխանատու աշխատանքում դուք մենակ չեք: Ձեր կողքին ամուր կյանգնած է երկրի ղեկավարությունը՝ ի դեմս նախագահ Սերժ Սարգսյանի: Հանրակրթության հանդեպ մեծագույն ուշադրության եւ հոգածության արդյունքն են այն լայնածավալ ծրագրերը, որ իրականացվում են համակարգում:

Կրկին շնորհավորում եմ կրթության ոլորտի բոլոր ներկայացուցիչներին: Մաղթում եմ առողջություն, աշխատանքային մեծ եռանդ հաստատակամություն՝ ի նպաստ Հայսատանի Հանրապետության կայունության եւ առաջընթացի: